**ΑΝΑΚΟΙΝΩΣΗ υπ’ αριθμ. ΣΟΧ 2/2019 για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ (ΑΔΑ:** **9ΛΡΜ4653ΠΣ-ΧΩ7).**

**ΔΕΛΤΙΟ ΤΥΠΟΥ**

Σε συνέχεια της εγκεκριμένης από το ΑΣΕΠ **ΑΝΑΚΟΙΝΩΣΗΣ με αριθμ. πρωτ. Φ.35.3/8574/26-08-2019 ΣΟΧ 2/2019** **(ΑΔΑ: 9ΛΡΜ4653ΠΣ-ΧΩ7)** για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ, η οποία αναρτήθηκε στο κατάστημα της Δ/νσης Π.Ε. Αιτ/νίας και στους χώρους ανακοινώσεων των δημοτικών καταστημάτων των δήμων Αγρινίου και Ι.Π. Μεσολογγίου (***στις 18-09-2019*) και** στο κατάστημα της Π.Δ.Ε. Δυτικής Ελλάδας και στο χώρο ανακοινώσεων του δημοτικού καταστήματος του δήμου Πατρέων (***στις 19-09-2019***) και αφορά στην **πρόσληψη με σύμβαση εργασίας ιδιωτικού δικαίου ορισμένου χρόνου**, ενός (1) ατόμου, και συγκεκριμένα **ενός (1) ατόμου Δ.Ε ειδικότητας Οδηγών σχολικών λεωφορείων (χωρίς κάρτα ψηφιακού ταχογράφου),** πλήρους απασχόλησης, και για διάστημα από την υπογραφή της σύμβασης και όχι πέραν της 30/06/2020, για την κάλυψη εποχικών ή παροδικών αναγκών του Ειδικού Δημ. και Νηπ. Αγρινίου «Μαρία Δημάδη» (δ. Αγρινίου) του νομού Αιτωλοακαρνανίας, ενημερώνουμε ως εξής:

**Α) Προθεσμία υποβολής αιτήσεων.**

Η ημερομηνία έναρξης υποβολής των αιτήσεων ξεκινά από την **Τρίτη** **24-09-2019 και λήγει την Πέμπτη 03-10-2019**, δηλαδή από την επόμενη ημέρα της τελευταίας δημοσίευσης στον ημερήσιο τύπο ***(εφημερίδες «Συνείδηση» και «ΤΑ ΝΕΑ της Αιτωλοακαρνανίας» του νομού Αιτωλοακαρνανίας με ημερομηνία δημοσίευσης 21-09-2019 και «Γνώμη» νομού Αχαΐας με ημερομηνία δημοσίευσης, 23-09-2019)***και για δέκα (10) ημερολογιακές ημέρες. Τόσο η ημέρα έναρξης της προθεσμίας υποβολής των αιτήσεων, όσο και η καταληκτική, πρέπει να είναι εργάσιμες.

**Β) Συμπλήρωση – αναζήτηση εντύπου αίτησης και τρόποι υποβολής .**

**Οι ενδιαφερόμενοι καλούνται να συμπληρώσουν την αίτηση με κωδικό ΕΝΤΥΠΟ ΑΣΕΠ ΣΟΧ. 6** και να την υποβάλουν, **είτε αυτοπροσώπως**, **είτε με άλλο εξουσιοδοτημένο από αυτούς πρόσωπο**, εφόσον η εξουσιοδότηση φέρει την υπογραφή τους θεωρημένη από δημόσια αρχή, **είτε ταχυδρομικά με συστημένη επιστολή** στα γραφεία της υπηρεσίας μας στην ακόλουθη διεύθυνση**: Περιφερειακή Διεύθυνση Α/θμιας και Β/θμιας Εκπαίδευσης Δυτικής Ελλάδας, Ακτή Δυμαίων 25Α και Σκαγιοπουλείου 1, Τ.Κ.: 262 22 - Πάτρα, υπόψη κ. Αργυροπούλου (τηλ. επικοινωνίας: 2610 362418)**. Σε περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Οι υποψήφιοι μπορούν να αναζητήσουν το έντυπο της αίτησης: **α)** στο δικτυακό τόπο της υπηρεσίας μας και συγκεκριμένα στη διαδρομή [http://pdede.sch.gr](http://pdede.sch.gr/) **🡪** Ανακοινώσεις **🡪** Προσλήψεις ΣΟΧ, **β)** στο δικτυακό τόπο του ΑΣΕΠ (www.asep.gr) και συγκεκριμένα ακολουθώντας από την κεντρική σελίδα τη διαδρομή: **Πολίτες 🡪 Έντυπα – Διαδικασίες 🡪 Διαγωνισμών Φορέων 🡪 Ορ. Χρόνου ΣΟΧ, γ)** στα κατά τόπους Κέντρα Εξυπηρέτησης Πολιτών (ΚΕΠ) αλλά και στην ηλεκτρονική τους διεύθυνση (www.kep.gov.gr), απ' όπου μέσω της διαδρομής: **Σύνδεσμοι 🡪 Ανεξάρτητες και άλλες αρχές 🡪 ΑΣΕΠ** θα οδηγηθούν στην κεντρική σελίδα του δικτυακού τόπου του ΑΣΕΠ και από εκεί θα έχουν πρόσβαση στα έντυπα μέσω της διαδρομής: **Πολίτες 🡪 Έντυπα – Διαδικασίες 🡪 Διαγωνισμών Φορέων 🡪 Ορ. Χρόνου ΣΟΧ**.

**Πάτρα, 24-09-2019**

**Ο Περιφερειακός Διευθυντής Εκπαίδευσης Δυτικής Ελλάδας**

**Κωνσταντίνος Γιαννόπουλος**